Junkie XXX - Ons ken jou ook
Herman L Bosman sluit aan by Gerrit Snyman se Junkie. x: Hy het jou in die park gesien, om die blok gery en naby jou gestop. Jy het doelgerig nader gestap. Die venster wat stadig afgly, verwyder die laaste skans tussen julle.
Ook met hom was daar die middernagtelike "please call me"'s, die geld vir skoene, 'n taxi. Hy het selfs al sy spaargeld gaan trek en 'n Volla gekoop sodat jy makliker en vinniger by hom kon uitkom.
Vir sy verjaarsdag, die langnaweek van Erfenisdag, boek julle twee by die Cabanas in. Julle was ingerig vir die naweek, met alles wat sy hart begeer: jy. Darem ook genoeg voorraad om jou deur die naweek te kry.
Jy het die laaste blink tinfoelie versigtig oopgevou ...
Jy en jou ma het die kar teruggebring werk toe en in die parkade gelos. Jou ma het gebel om te s� waar dit is. Sy vriend was saam met die dominee en die polisie op
pad plaas toe om vir sy ma te gaan s�.
xx: Die jong outjie wat jou gereeld met sy ma se Ford Sierra kom oplaai het. Die trourokontwerper wat maar pas uit die kas gemoer het. Vir jou was dit net nog een, maar dit het sy hart gebreek. Hy het geweet dit is hoe jou lewe loop. Hy het geweet. Hy het geweet toe hy die tuinslang, met die handdoek om, in die uitlaat vasgewoel het. Hy het dit daarna styf in die venster vasgedraai, toe die sleutel in die aansitter gesteek. Hy het stadig aan die slaap geraak, van jou gedroom en vir die laaste, finale keer huis toe gery ...
Jy en jou ma het die volgende dag by die woonstel gestop. Jou ma het ges� julle sou Sun City toe gegaan het vir die dag. Sy broer het die deur vir julle oopgemaak.
xxx: Herman L Bosman kom van die Pretoria-deel van Tshwane. Hy het wiskunde geswot en skoolgehou in Fauresmith, Vrystaat, in Cullinan, Gauteng, en in Tshwane. Sedert November 2004 het hy ge-"teach" in Chiayi, Taiwan en, met erge skeidingsangs, geboorte gegee aan 'n skryfsel. Hy word oorleef deur 'n internetkonneksie.
Klik hier vir "Die slag van Puzih, Taiwan" ook deur Herman Bosman